**Ανακοίνωση για τους απόφοιτους του ΤΑΓΦ (με έτος εισαγωγής 2015) για παρακολούθηση μαθημάτων που οδηγούν στην απόκτηση του Πιστοποιητικού Παιδαγωγικής και Διδακτικής Επάρκειας**

Το Τμήμα Αγγλικής Γλώσσας και Φιλολογίας, σύμφωνα με το Ν. 4547/18 (άρ. 111, παρ. 1) όπως τροποποιήθηκε με το Ν. 4589/19 (αρ. 54, παρ. 4) και ισχύει, χορηγεί σε αποφοίτους του Τμήματος Αγγλικής Γλώσσας και Φιλολογίας της Φιλοσοφικής Σχολής του Εθνικού και Καποδιστριακού Πανεπιστημίου Αθηνών, ή ισοτίμων και αντιστοίχων Τμημάτων Ανωτάτων Εκπαιδευτικών Ιδρυμάτων της ημεδαπής ή αλλοδαπής[[1]](#footnote-1), με έτος εισαγωγής από 2015-2016 και μετά, ύστερα από παρακολούθηση ομάδας μαθημάτων που προσφέρονται στο πλαίσιο προγράμματος σπουδών πρώτου κύκλου, βεβαίωση παιδαγωγικής και διδακτικής επάρκειας.

Απόφοιτοι Τμημάτων Αγγλικής Γλώσσας και Φιλολογίας δύνανται να παρακολουθήσουν μέρος της προσφερόμενης ομάδας μαθημάτων του ΠΠΔΕ δωρεάν εφόσον το πρόγραμμα σπουδών που ολοκλήρωσαν καλύπτει με επάρκεια μέρος του περιεχόμενου των μαθημάτων.

Το Τμήμα Αγγλικής Γλώσσας και Φιλολογίας στο πλαίσιο της εύρυθμης λειτουργίας του, ορίζει τον αριθμό των αποφοίτων για την χορήγηση του Πιστοποιητικού Παιδαγωγικής Επάρκειας σε δεκαπέντα (15) ανά ακαδημαϊκό έτος.

Αν είστε απόφοιτος/η Τμημάτων Αγγλικής Γλώσσας και Φιλολογίας, έχετε παρακολουθήσει μέρος των μαθημάτων του Προγράμματος Παιδαγωγικής και Διδακτικής Επάρκειας και επιθυμείτε να συμπληρώσετε τον αριθμό μαθημάτων που οδηγούν στην χορήγηση Πιστοποιητικού Παιδαγωγικής και Διδακτικής Επάρκειας, μπορείτε να κάνετε σχετική αίτηση στην Γραμματεία του ΤΑΓΦ. Η καταληκτική ημερομηνία για την υποβολή αίτησης και δικαιολογητικών είναι η **Παρασκευή 8/10/2021**. Η αίτηση σας πρέπει να συνόδευεται από:

* Βιογραφικό σημείωμα
* Αναλυτική βαθμολογία
* Επικυρωμένο αντίγραφο Πτυχίου
* Φωτοτυπία αστυνομικής ταυτότητας ή διαβατηρίου

Καταθέσετε την αίτηση σας στην γραμματεία του ΤΑΓΦ (Φιλοσοφική Σχολή, 4ος όροφος, γραφείο 411) υπόψη κας Μαρίας Χρυσάφη (τηλέφωνο: 210 72777453)

Για να συμπληρώσετε την αίτηση πατήστε **εδώ**

1. Προϋπόθεση η αναγνώριση –ισοτιμία και αντιστοιχία- του πτυχίου από το ΔΟΑΤΑΠ [↑](#footnote-ref-1)